Lugege Luuka 12:6-7
Ära karda, sest ma olen sind lunastanud, ma olen sind nimepidi kutsunud, sa oled minu päralt! (Jesaja 43:1)
Töötan kontorihoones, kuhu on palgatud terve koristajate meeskond, kes on pidevalt kohal. Kolleegid tegin nendega vahel juttu, kuid mina tundsin end ebamugavalt. Tavaliselt hoidusin suhtlusest ja piirdusin vaid tervitusega. Ühel päeval alustas üks koristajatest minuga ise vestlust ja edaspidi hakkas ta mind naeratades nimepidi tervitama. Ta on alati heatujuline ja tunneb huvi nii minu töö kui sõprade vastu. Meie vahel on kujunenud selline sõprus, mis tavaliselt iseenesest ei teki. See on tegelikult Jumala kingitus. See kogemus on aidanud mul mõista, kuivõrd oluline on oma mugavustsoonist väljumine ning ligimestega suhtlemine. See, et keegi meid nimepidi tunneb ja meile head soovib, on Jumala õnnistus, mis jõuab meieni teiste inimeste kaudu. Jumal on kõiki nimepidi kutsunud ja see julgustab meid ligimesi tähele panema ja tunnustama.
Joanna Bradley (Tennessee, USA)
PALVE:
Armastav Jumal, ava me silmad ja kõrvad inimestele meie ümber. Aita kutsuda neid nimepidi, nagu Sina oled meid kutsunud. Aamen.
PÄEVA MÕTISKLUS:
Kellega võiksin täna sõbruneda?
PALVE TULIPUNKT:
NEED, KELLEST MA POLE HOOLINUD